CELEX: 62013TN0326
Language: el
Date: 2013-06-18 00:00:00
Title: Υπόθεση T-326/13: Αγωγή της 18ης Ιουνίου 2013 — Επιτροπή κατά Thales développement et coopération

12.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/7
            
         Αγωγή της 18ης Ιουνίου 2013 — Επιτροπή κατά Thales développement et coopération
   (Υπόθεση T-326/13)
   2013/C 298/12
   Γλώσσα διαδικασίας: η γαλλική
   
      Διάδικοι
   
   
      Ενάγουσα: Ευρωπαϊκή Επιτροπή (εκπρόσωποι: R. Lyal και B. Conte, επικουρούμενοι από τον N. Coutrelis, avocat)
   
      Εναγόμενη: Thales développement et coopération SAS (Vélizy Villacoublay, Γαλλία)
   
      Αιτήματα της ενάγουσας
   
   Η ενάγουσα ζητεί από το Δικαστήριο:
   
               —
            
            
               να υποχρεώσει την εταιρία Thales να επιστρέψει το σύνολο των ποσών που εισέπραξε δυνάμει των συμβάσεων NEMECEL και DREAMCAR από την Ευρωπαϊκή Επιτροπή, ήτοι όσον αφορά τη σύμβαση NEMECEL το ποσό των 700 335,66 ευρώ (κεφάλαιο) πλέον των οφειλόμενων τόκων και όσον αφορά τη σύμβαση DREAMCAR το ποσό των 812 821,43 ευρώ (κεφάλαιο), πλέον των οφειλόμενων τόκων,
            
         
               —
            
            
               να καταδικάσει την Thales στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Κατόπιν της έρευνας που διεξήγαγε η Ευρωπαϊκή Υπηρεσία Καταπολέμησης της Απάτης (OLAF), η Επιτροπή ζητεί με την αγωγή του άρθρου 272 ΣΛΕΕ από το Δικαστήριο να υποχρεώσει την εναγόμενη να της επιστρέψει το σύνολο των ποσών που εισέπραξε από την πρώην θυγατρική της, ήτοι την εταιρία SRTI (SRTI System, Industrial Process Department), η οποία κατέστη διαδοχικώς SODETEG (Société d’Études Techniques et d’Entreprises Générales SA) μετέπειτα THALESEC (Thales Engineering and Consulting), στο πλαίσιο των δύο ερευνητικών συμβάσεων «NEMECEL» και «DREAMCAR».
   Η Επιτροπή διατείνεται ότι τα επίμαχα ποσά εισπράχθηκαν αδικαιολογήτως, κατόπιν σοβαρών οικονομικών παρατυπιών, μη τηρήσεως των συμβατικών δεσμεύσεων καθώς και σημαντικών παραβάσεων κανόνων δικαίου. Η θυγατρική της εναγόμενης δήλωσε, μεταξύ άλλων, πλασματικό κόστος μέσω της υπερχρεώσεως μη παρασχεθεισών ωρών εργασίας.